armvectores/hy_wikipedia_2023 huggingface dataset:
Տորգիլս Կնուտսսոն

Տորգիլս (Տորկել) Կնուտսսոն (շվեդերեն՝ Torgils (Tyrgils, Torkel) Knutsson, 13-րդ դար, Earnaness, Գյոթեն համայնք, Սկարաբորգ, Շվեդիա - 1306, Ստոկհոլմ), պատկանել է Շվեդիայի ամենահզոր ընտանիքներից մեկին. Մագնուս Լադուլոսի թագավորի կառավարման վերջին տարիներին եղել է մարշալ և նրա մահից հետո կառավարել  է պետությունը մանկահասակ թագավոր Բիրյեր Մագնուսսոնի անունից։ 
Վիբորգի հիմնադիրն է։ 


== Կենսագրություն ==
Տորգիլս Կնուտսսոնի նախնիները սերել են Վեստերգյոտլանդ հին ազնվական ընտանիքից, նա կապեր ուներ Ֆոլկունգների արքայական ընտանիքի հետ, և նրանց նման նա իր զինանշանի վրա առյուծ ուներ։ Առաջին անգամ հիշատակվել է 1282 թվականին։ 1288 թվականի փաստաթղթերում հիշատակվում է որպես ասպետ և գաղտնի խորհրդի անդամ (riksråd):
Տորգիլսը երկու անգամ ամուսնացել է։ Առաջին կնոջից, որի ծագումը անհայտ է, Քրիստինա անունով դուստր է ունեցել, որն ամուսնացել է Տորգիլսի սանիկ, հետագայում թշնամի դուքս Վալդեմարի հետ։ Հոր մահապատժից հետո դուքսը մերժել է նրան (քանի որ Վալդեմարն ամուսնացել է Նորվեգիայի Ինգեբորգ Էրիքսդոտիրի հետ)։ Տորգիլսի երկրորդ կինը Ռավենսբերգցի կոմսուհի Հեդվիգն էր։


== Արշավանքներ ռուսների դեմ ==
 
Տորգիլս Կնուտսսոնը ձեռնարկել է մի շարք արշավանքներ ներկայիս Ֆինլանդիայի տարածքում, որն այդ ժամանակ Նովգորոդի իշխանապետության տարածքն էր։ 1293 թվականին հիմնադրել է Վիբորգի ամրոցը, որը դարձել էր շվեդների տիրապետության պատվարը Կարելական պարանոցում։ 1300 թվականին նա ձեռնամուխ եղավ ռուսների դեմ նոր խոշոր արշավանքի, որի նպատակը Նևայի գետաբերանը Մեծ Նովգորոդից վերցնելն էր։ Օխտայի Նևայի մեջ թափվող հատվածում մեկ ամառվա ընթացքում կառուցվեց Լանդսկրոնա ամրոցը։ Շինարարությանը միջամտելու Ռուսաստանի փորձերը ձախողվեցին։ Բայց երբ շվեդների հիմնական բանակը տուն վերադարձավ, տեղում մնացած կայազորը թուլացավ քաղցից ու լնդախտից և 1301 թվականի մայիսի 18-ին ռուսները գրավեցին ամրոցը, որն էլ նպաստեց մարշալի անկմանը։


== Ներքին քաղաքականություն ==
Եկեղեցու հետ հարաբերություններում Կնուտսսոնը գործել է ինքնուրույն և, դեմ գնալով Հռոմի Պապ Բոնիֆաս VIII-ի ցանկությանը, որոշել անհրաժեշտության դեպքում ռազմական գործի համար եկեղեցու գույքից նույնպես գանձումներ կատարել։ Երբ Բիրյերը չափահաս է դարձել, Կնուտսսոնը շարունակել է ևս մի քանի տարի գահակալ մնալ, մինչև 1303 թվականին հրաժարական է տվել։ 
Արքային զրպարտելու համար 1306 թվականին նա գլխատվել է։ Գլխատման արարողությունը տեղի է ունեցել 1306 թվականի փետրվարի 10-ին։ Նրան թաղել են նույն վայրում, որտեղ մահապատժի էին ենթարկել եկեղեցու կողմից չօծված հողում։ Գերեզմանի վրա, ինչպես վկայում է «Էրիկի տարեգրությունը», մի խաչ է կանգնեցվել և «հսկայական վրան», որտեղ խորան կար։ 1306 թվականի մայիսին Տորգիլս Կնուտսսոնի դին տեղափոխվել է Ռիդարհոլմսի եկեղեցի։ Այս տեղը նշվել էր Մարշալի կտակի մեջ, որը նրա կողմից արվել է մահից առաջ։ Տորգիլս Կնուտսսոնի և նրա առաջին կնոջ գերեզմանաքարի վրա Բիրգիտտայի պատկերն է։


== Հիշատակ ==
1908 թվականին Վիբորգում կանգնեցվել է Տորգիլս Կնուտսսոնի արձանը (քանդակագործ` Վիլլե Վալլգրեն)։


== Ծանոթագրություններ ==


== Արտաքին հղումներ ==
Торгильс Кнутссон
Torgils Knutsson
Սալտարա

Սալտարա (իտալերեն՝ Saltara), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։
Բնակչությունը կազմում է 6666 մարդ (2008), բնակչության խտությունը՝ 669 մարդ/կմ²։ Տարածքը կազմում է 10 կմ²։ Փոստային ինդեքս՝ 61030։ Հեռախոսային կոդ՝ 0721։
Բնակչության հովանավորն է սուրբ Սեբաստիանը։ Տոնը նշվում է հունվարի 20-ին։


== Ժողովրդագրություն ==


== Համայնքի վարչակազմ ==
Հեռախոսահամար։ 0721 892901
Էլեկտրոնային փոստ։ comune.saltara@provincia.ps.it
Պաշտոնական կայք։ http://www.comune.saltara.pu.it


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նոտարիուսովկա (գյուղ, Բուրինի շրջան)

Նոտարիուսովկա (ուկրաիներեն՝ Нотаріусівка), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Նոտարիուսովկա գյուղում բնակվում էր 62 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խըդըր էլբազ

Խըդըր էլբազ, գյուղակ Արևմտյան Հայաստանում, Էրզրումի վիլայեթի Բասենի գավառակում։


== Բնակչություն ==
1912 թվականին ուներ 3 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
ԴՊ-62 «Դամբա»

ԴՊ-62 «Դամբա»,  սովետական մերձափնյա ինքնաշարժ ռեակտիվ ռմբանետային կոմպլեքս։ Ստեղծված է РСЗО 9К51 «Ռումբ»-ի հիման վրա։


== Ստեղծման պատմություն ==
ԴՊ-62 կոմպլեքսի մշակումը սկսվել է ԽՍՀՄ նախարարների խորհուրդի  1969 թվականի դեկտեմբերի 31-ի №999-362 որոշմամբ։ Գլխավոր կատարողը համարվում էր НПО «Сплав»-ը։ 1980 թվականին կոմպլեքսը ընդունվեց որպես սպառազինություն և սկսվեց զանգվածային արտադրությունը։


== Կառուցվածքի նկարագրություն ==
ԴՊ-62-ի հիմնական նշանակությունը ափամերձ գոտում հակառակորդի դիվերսիոն ուժերին պարտության մատնելն է՝ տեղակայման մուտքի մոտ և նավերի կայանատեղում։ ԴՊ-62-ի կազմի մեջ են մտնում.

Մարտական մեքենա БМ-21ПД․
Տրանսպորտային մեքենա 95ТМ միասնական դարակաշարերի հավաքածուի հետ․
Տոխնոլոգիական սարքավորումների հավաքածու 95ТО․
Չղեկավարվող ռեակտիվ արկ ПРС-60։Մարտական մեքենա БМ-21ПД իրենից ներկայացնում է մարտական մեքենա БМ-21-ի վերամշակված տարբերակը։ Ի տարբերություն  БМ-21 մարտական մեքենայի БМ-21ПД հագեցած է համուղղիչ ուժով և կարող է աշխատել ոչ միայն իր սեփական էլեկտրակայանից, այլ նաև 380 Վ լարման էլեկտրակայանից։ Կրակը կարող է կառավարվել ինչպես մեքենայից, այնպես էլ հեռակառավարման վահանակով։ Մեքենան կարող է աշխատել երկու ռեժիմով. ավտոմատ և հիդրոակուստիկ կայանի օգտագործմամբ։
Փաթեթի լիցքավորումը իրականացվում է ձեռքով՝ գետնից կամ  95ТМ մեքենայից։ Տրանսպորտային մեքենան ստեղծված է ЗИЛ-131-ի հիմքի վրա և ի վիճակի է կրակել 40 փամփուշտ։ Ընդունակ է ոչնչացնել 3-200 մետր խորությամբ գտնվող գերփոքր սուզանավեր։ Բացի այդ հնարավորություն ունի ոչնչացնելու ստորջրյա դիվերսանտներին, դրա համար արկը համալրվում է հատուկ սարքավորումով։ Ոչնչացման հավանականությունը կազմում է 99 % է։


== Մոդիֆիկացիա ==
ԴՊ-62 — հիմնական մոդիֆիկացիա
ԴՊ-62Է — արտահանման տարբերակ


== Ծանոթագրություն ==


== Գրականություն ==
Карпенко А. В. 122-мм самоходный противодиверсионный  береговой ракетный комплекс ДП-62 «Дамба» // Современные реактивные системы залпового огня. — С. 35. — 76 с.


== Արտաքին հղումեր ==
Гуров С. В.։ «Береговой самоходный реактивный бомбомётный комплекс ДП-62 «Дамба»» (ռուսերեն)։ Ракетная техника։ Արխիվացված է օրիգինալից 2012-05-18-ին։ Վերցված է 2012-01-10
Ֆենակիստիսկոպ

Ֆենակիստիսկոպ (հուն․՝ φεναξ — «խաբեբա» և հունարեն՝ σκοπέω - «նայում եմ»), լաբորատոր սարք, որի աշխատանքը հենված է մարդու աչքի ցանցաթաղանթի պատկերը որոշ ժամանակ պահելու ընդունակության վրա։ Ֆենակիստիսկոպի գյուտարարն է Ժոզեֆ Անտուան Ֆերդինանդ Պլատոն։ Պլատոյի հետ համարյա միաժամանակ Սիմոն ֆոն Շտամպֆերը հայտնագործեց մի նմանատիպ սարք, որը անվանեց Ստրոբոսկոպ:

		


== Ծանոթագրություններ ==
Ժիլետ (կոմունա)

Ժիլետ (ֆր.՝ Gilette), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Նիցցա շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Ռոկեստերոն լուծարված կանտոնի կազմում (Նիցցա շրջան)։
Կոմունայի տարածքը կազմում է 10.18 կմ², 2006 թվականին բնակչությունը կազմել է 1425 մարդ աճի միտումով, 2012 թվականին՝ 1516 մարդ, բնակչության խտությունը՝ 148.9 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 1505 մարդ, 2012 թվականին՝ 1516 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 989 բնակիչներից 753-ը եղել են տնտեսապես ակտիվ, 236-ը՝ ոչ ակտիվ (ակտիվության գործակիցը կազմել է 76.1 %, 1999 թվականին եղել է 69.5 %: Աշխատունակ տարիքի 753 ակտիվ բնակիչներից աշխատում էին 687-ը (374 տղամարդ և 313 կին), 66 հաշվառված էին որպես գործազուրկ (374 տղամարդ և 313 կին)։ Աշխատունակ տարիքի 66 ոչ ակտիվ (33 կին և 33 տղամարդ) բնակիչներից 78-ը եղել են աշակերտներ կամ ուսանողներ, 71-ը՝ թոշակառուներ, իսկ 87-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 580 հարկատու տնային տնտեսություններ, որտեղ ապրում էր 1424.5 մարդ։ Մեկ հարկատուին բաժին ընկնող շահույթը կազմել է 20482 եվրո։


== Ծանոթագրություններ ==


== Արտաքին հղումներ ==
Ժիլետ կոմունայի քաղաքապետարանի պաշտոնական կայք (ֆր.)
Ֆելդեն (Պեգնից)

Անվան այլ կիրառումների համար տե՛ս՝ Ֆելդեն (այլ կիրառումներ)Ֆելդեն (գերմ.՝ Velden), կոմունա Գերմանիայում՝ Բավարիա երկրամասի Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 1775 մարդ (դեկտեմբերի 31, 2010)։ Զբաղեցնում է 21,32 կմ² մակերես։ Պաշտոնական կոդ՝ 09 5 74 160։ Բաղկացած է 7 քաղաքային շրջաններից։


== Ծանոթագրություններ ==
Անտրոպ (Կոնդոմայի վտակ)

Անտրոպ  (ռուս.՝ Антроп ), գետ Ռուսաստանում, հոսում է Կեմերովսկի շրջանում։ Գետի երկարությունը 130 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուի (Էնայի գավառ)

Գուի (ֆր.՝ Gouy), համայնք Ֆրանսիայում, Պիկարդիա մարզի Էնա գավառում։ Մտնում է Սեն Կանտեն կանտոնի կազմի մեջ։ Հանդիսանում է Սեն Կանտենի շրջան։ Փոստային ինդեքս՝ 02420:
Համայնքի INSEE կոդ՝ 02352։


== Բնակչություն ==
Համայնքի բնակչությունը 2010 թվականին կազմում էր 591 մարդ։


== Տնտեսություն ==
2010 թվականի տվյալներով 367 աշխատունակ տարիքի մարդկանցից (15-64 տարեկան) 270-ը տնտեսապես ակտիվ էին, 97-ը անգործունակ (ակտիվության ցուցանիշը - 73,6 %, 1999 թվականին եղել է՝ 67,3 %)։ 270 աշխատունակ բնակիչներից 230-ը աշխատում էին (135 տղամարդ և 95 կին), անաշխատանք էին 40-ը (14 տղամարդ և 26 կին)։ 97-ը անգործունակ մարդկանցից 22-ը աշակերտներ կամ ուսանողներ են, 37-ը թոշակառու, 38-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Գրան Ռոզուայի ազգային համալսարի վիճակագրությունը (ֆր.)
Թոնի Դագան

Թոնի Դագան (անգլ.՝ Toni Duggan, հուլիսի 25, 1991(1991-07-25), Լիվերպուլ, Անգլիա, Միացյալ Թագավորություն), անգլիացի ֆուտբոլիստուհի, հարձակվողական ոճի կիսապաշտպան, Անգլիայի ֆուտբոլի կանանց ազգային հավաքականի և կանանց «Էվերտոն» ակումբի անդամ։


== Կենսագրություն ==
Նա իր պրոֆեսիոնալ կարիերան սկսել է «Էվերթոնի» կազմում 2007 թվականին։
2009 թվականին նա ճանաչվել է Անգլիայի լավագույն երիտասարդ խաղացող։ 2010 թվականին «Էվերթոնի» հետ նա նվաճեց Անգլիայի գավաթը։ 2013 թվականի նոյեմբերի 28-ին Թոնի Դագան տեղափոխվել է «Մանչեսթեր Սիթի» ակումբ։ 2015 թվականի օգոստոսին նա դարձել է ակումբի պատմության մեջ առաջին կինը, որը ստացել է մրցաշրջանի լավագույն գոլի մրցանակը։ 
Մանչեսթեր Սիթիում անցկացրած իր չորս տարիների ընթացքում Դուգանն օգնել է ակումբին 2016 թվականին նվաճել Ֆուտբոլային միության կանանց սուպեր լիգայի չեմպիոնության տիտղոսը, Անգլիայի լիգայի 2016 թվականի գավաթը և 2017 թվականի Անգլիայի գավաթը։
2017 թվականի հուլիսի 6-ին Թոնի Դագան տեղափոխվել «Բարսելոնա»։ Ակումբի հետ 2018 թվականին Թոնին նվաճեԼ Իսպանիայի գավաթը։


== Հավաքականում ==
Անգլիայի մինչև 17 տարեկանների կանանց հավաքականում նա իր նորամուտը նշել է 2007 թվականի մարտին։ Թոնի Դագան դուրս է եկել փոխարինման և դարձել գոլի հեղինակ։ Այնուհետև նա հանդես է եկել մինչև 19, 20 և 23 տարիքային խմբերի թիմերում։ 
Իր 18-ամյակի օրը նա հաղթական գոլ է խփել Շվեդիայի դեմ՝ մինչև 19 տարեկան աղջիկների Եվրո-2009-ի եզրափակչում։
2012 թվականի սեպտեմբերի 19-ին առաջին անգամ հանդես է եկել Անգլիայի առաջին հավաքականում։
2015 թվականին հավաքականի կազմում մասնակցել է աշխարհի առաջնության, որտեղ նրա թիմը գրավել է երրորդ տեղը, որից հետո թիմը Քենսինգթոնյան պալատում արժանացել է արքայազն Ուիլյամի ընդունելությանը։


== Անձնական կյանք ==
2010 թվականին ավարտել է Լաֆբորո քաղաքի քոլեջը։ Ռասայական խտրականության դեմ պայքարող «Kick it Out» կազմակերպության, ինչպես նաև «Saving Lives» բարեգործական կազմակերպության անդամ է։


== Ձեռքբերումներ ==


=== Ակումբային ===
 Անգլիա Էվերտոն:

Պրեմիեր լիգայի գավաթակիր՝ 2007/08 թթ
Անգլիայի գավաթակիր 2009/10 թթ Անգլիա Մանչեստր Սիթի:

Անգլիայի չեմպիոնուհի 2016
Անգլիայի լիգայի գավաթակիր՝ 2016թ
Անգլիայի գավաթակիր՝ 2016/17 Իսպանիա Բարսելոնա:

Իսպանիայի գավաթակիր՝ 2017/18 թթ


=== Հավաքականում ===
 Անգլիա 

Աշխարհի առաջնության բրոնզե մեդալակիր՝ 2015 թ


== Ծանոթագրություններ ==


== Արտաքին հղումներ ==
Էջը ՖԻՖԱ֊յի կայքում Archived 2014-04-05 at the Wayback Machine.
Լոբով (Զավետինսկի շրջան)

Լոբով (ռուս.՝ Лобов), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Կիսելևսկի գյուղական համայնքի կազմի մեջ։
Էն Գավուքյան

Էնն Գավուքյան (անգլ.՝ Ann Cavoukian, հոկտեմբերի 7, 1952(1952-10-07), Կահիրե, Եգիպտոս), Կանադայի Օնտարիո նահանգի տեղեկատվության և գաղտնիության հանձնակատար (1997-2014), Ռայերսոն համալսարանի Գաղտնիության և մեծ տվյալների ինստիտուտի գործադիր տնօրեն (2014-2015), Գաղտնիության գերազանցության նախագծման կենտրոնի ականավոր փորձագետ (2017, հուլիսի 2)։


== Կենսագրություն ==
Էնն Գավուքյանը ծնվել է 1952 թվականին Կահիրեում` Արթին և Լյուսի Գավուկյանների ընտանիքում։ 1958 թվականին ընտանիքի հետ տեղափոխվել է Տորոնտո։ Երգիչ, երգահան Րաֆֆի և լուսանկարիչ Օննիկ Գավուքյանների քույրն է։
Տորոնտոյի Յորքի համալսարանից ստացել է բակալավրի աստիճան, մագիստրոսի և հոգեբանական գիտությունների աստիճան ստացել է Տորոնտոյի համալսարանից` մասնագիտանալով քրեաբանության  և իրավագիտության մեջ։
1980-ական թվականներին Գավուքյանը գլխավորել է նահանգային գլխավոր հավատարմատարի հետազոտական ծառայությունների բաժինը։ 1987 թվականին միացել է Օնտարիոյի տեղեկատվության և գաղտնիության հանձնակատարի գրասենյակին, 1990 թվականին հանձնակատարի օգնական նշանակվելուց հետո դարձել առաջին համապատասխանության տնօրեն։


== Աշխատություններ ==
Համահեղինակների հետ հրատարակել է գաղտնիության վերաբերյալ երկու գիրք`

Tyler Hamilton: The Privacy Payoff: How Successful Businesses Build Customer Trust, 2002.
Don Tapscott: Who Knows: Safeguarding Your Privacy in a Networked World, 1997.


== Մրցանակներ ==
2014 - Top 50 Power List (Maclean's Magazine) 
2014 - Power 50 (Canadian Business Magazine) 
2014 - Գերազանցության մրցանակ (Corporate Knights)
2014 - KuppingerCole Lifetime Achievement Award (European Identity & Cloud Conference)
2011 - 25 թոփ ազդեցիկ կանայք (Ազդեցիկ կանայք ընկերություն)
2011 - Տեղեկատվության հասանելիության և գաղտնիության ապահովման մրցանակ (Ալբերտայի համալսարան)
2011 - Գաղնիության բնագավառում տարվա մասնագետ (SC Congress)
2011 - Կրիստիան Բեքման մրցանակ (IFIP)
2008 -  Գաղտնիության և առաջնորդության հերոս մրցանակ (WiredSafety)
2007 - Կանադայի 100 ամենահզոր կանայք (Կանանց գործադիր ցանց)
2007 - Բարբարա Ուանդ մրցանակ (Օնտարիոյի հոգեբանական ասոցիացիա)
2006 - Օնտարիոյում գաղտնիության իրավունքի պաշտպանության գործում բացառիկ ներդրում (Ontario Bar Association)
2006 - IABC All-Star speaker (Բիզնես հաղորդակցման միջազգային ասոցիացիա)
2005 - Գաղտնիության նորարարության մրցանակ (Գաղտնիության մասնագետների միջազգային ասոցիացիա)
2003 - Տարվա գաղտնիության կառավարիչ (Privacy Manager Magazine)


== Անդամակցություն ==
IPSI խորհրդատվական խորհրդի նախագահ
Միջազգային կենսաչափական խորհրդատվական խորհրդի անդամ
IBM Գաղտնիության կառավարման խորհրդի անդամ
Դատավոր, FairWarning Գաղտնիության գերազանցության մրցանակաբաշխություն
Եվրոպական կենսաչափական խորհրդատվական խորհրդի անդամ (EABAC)
Գաղտնիության ֆորումի ապագան
RIM խորհրդի անդամ
Խելամիտ խորհրդատվական խորհրդի անդամ
Պոնեմոն ինստիտուտի հարգարժան անդամ
Ազդեցիկ կանայք ընկերության անդամ


== Ծանոթագրություններ ==
Չիրուխա (Հյուսիսային Դվինայի վտակ)

Անվան այլ կիրառումների համար տե՛ս՝ Չիրուխա (այլ կիրառումներ)Չիրուխա (ռուս.՝ Чируха), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Դվինա գետի աջ ափին՝ 90 կմ հեռավորության վրա։ Գետի երկարությունը 11 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000039289
Հիդրոլոգիական ուսումնասիրությունների կոդը - 103003928
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մորոզովիչի (գյուղ, Իվանիչևի շրջան)

Մորոզովիչի (ուկրաիներեն՝ Морозовичі), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1575 թվականին։
2001 թվականի տվյալներով Մորոզովիչի գյուղում բնակվում էր 929 մարդ։ Բնակավայրը զբաղեցնում է 6,3 կմ² տարածք։ Բնակչության խտությունը կազմում էր 147,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոյեմբերի 11

Նոյեմբերի 11, տարվա 315-րդ (նահանջ տարիներին՝ 316-րդ) օրն է։

Տարվա ավարտին մնում է 50 օր։


== Դեպքեր ==
1942 - նացիստական Գերմանիան ավարտին հասցրեց Ֆրանսիայի օկուպացումը
1983 - համացանցում հայտնվեց համակարգչային վիրուսի առաջին նախատիպը


== Ծնունդներ ==
1493 - Պարացելս (մ.1547) Paracelsus ֆիզիկոս, բուսաբան, ալքիմիկոս և աստղաբաշխ
1579 - Ֆրանս Սնայդերս (մ.1657) Frans Snyders ֆլամանդացի նկարիչ
1762 - Մկրտիչ Ավգերյան (մ.1854) աստվածաբան և լեզվաբան-բառարանագիր
1797 - Գևորգ Հյուրմյուզյան (մ.1876) թարգմանիչ, եկեղեցական և մշակութային գործիչ
1821 - Ֆեոդոր Դոստոևսկի (մ. 1881) Федор Михайлович Достоевский ռուս վիպասան, էսեիստ և փիլիսոփա
1869 - Վիկտոր Էմանուիլ III (մ.1947) Vittorio Emanuelle III, Իտալիա թագավոր (1900-1946)։
1866 - Անտուան Մեյե Antoine Meillet ֆրանսիացի լեզվաբան, հայագետ և սլավոնագետ
1897 - Գորդոն Օլպորտ (մ.1967) Gordon Allport ամերիկացի հոգեբան
1898 - Ռենե Կլեր (մ.1981) ֆրանսիացի ֆիլմարտադրող և գրող
1922 - Կուրտ Վոննեգուտ, ամերիկացի գրող (մ. 2007):
1923 - Միքայել Տեր-Միքայելյան (մ.1986), տեսաբան ֆիզիկոս
1933 - Զարեհ Սահակյանց (մ.1986), ջութակահար և դիրիժոր
1939՝ Բեսիկ Խարանաուլի, վրացի բանաստեղծ։
1949 - Սերգեյ Կուրղինյան Сергей Ервандович Кургинян խորհրդային և ռուսաստանյան քաղաքագետ և վերլուծաբան
Արցախի պատերազմի մասնակիցներ՝
1953 - Գարեգին Շառոյան հրամանատար
1959 - Միշել Մոսեսյան ֆրանսահայ ճարտարապետ
1961 Արթուր Կիրակոսյան հաղորդավար և մեկնաբան
1962 - Դեմի Մուր Demi Moore ամերիկացի դերասանուհի, նախկին մոդել
1974 - Լեոնարդո ԴիԿապրիո Leonardo DiCaprio ամերիկացի կինոդերասան


== Մահեր ==
1484՝ իտալացի բանաստեղծ Լուիջի Պուլչի
1920 - Գևորգ Ազնավուր,հայ բուսաբան
1924 - Վանո Սարաջիշվիլի, վրացի երգիչ
1979՝ ռուսական ծագումով ամերիկացի կոմպոզիտոր Դմիտրի Տյոմկին
1981 - Գեորգի Խուբով հայազգի խորհրդային երաժշտագետ
1983 - Առնո Բաբաջանյան,հայ կոմպոզիտոր և դաշնակահար, Խորհրդային Միության ժողովրդական արտիստ
1988՝
հայ խորհրդային գիտնական Աբրահամ Աբրահամյան
հայ խորհրդային իրավագետ Խոսրով Թորոսյան
1997՝ Ալբերտ Պապիկյան, հայ նկարիչ,
2004 - Պաղեստինի նախագահ Յասեր Արաֆաթ
2015 - Լևոն Մութաֆյան հայ թատերագետ, թատերագիր,


== Տոներ ==


=== Պետական ===
Անկախության օր՝
Անգոլա
Լեհաստան
Լաչփլեսիսի օր՝
Լատվիա
Վետերանների օր՝
Միացյալ Նահանգներ


=== Ազգային ===
Հաշտեցման օր՝
Բելգիա
Ֆրանսիա
Ամուրիների օր (Չինաստան)
Կանանց օր՝ (Բելգիա)
Կարնավալի սկիզբը (11.11-ին ժամը 11։11-ին)
Գերմանիա
Նիդերլանդներ


== Ծանոթագրություններ ==
Հերման Զուդերման

Հերման Զուդերման, (գերմ.՝ Herman Sudermann, սեպտեմբերի 30, 1857(1857-09-30)[…], Մաժեյկայ, Shavelsky Uyezd, Կովնոյի նահանգ, Ռուսական կայսրություն - նոյեմբերի 21, 1928(1928-11-21)[…], Բեռլին, Վայմարյան Հանրապետություն), գերմանացի արձակագիր, դրամատուրգ։
Սովորել է Քյոնիգսբերգի և Բեռլինի համալսարաններում։ Գերմանական նատուրալիստական գրականության ականավոր ներկայացուցիչներից։ «Պատիվ» (1889), «Սոդոմի կործանումը» (1891), «Հայրենիք» (1893) դրամաները պատկերում են բարձր հասարակության բարոյական քայքայումը, արվեստագետի ճակատագիրը կապիտալիզմի օրոք։ Զուդերմանի պատմական և սիմվոլիկ պիեսներից են «Մահվան դատապարտվածները» (1897), «Հովհաննես Մկրտիչ» (1898) ողբևրգությունը և այլն։ Հայտնի են նրա «Հոգսը» (1887), «Եղելություն» (1894) վեպերը։


== Հերման Զուդերմանը հայերեն ==
Պատիւ (կոմեդիա 4 գործողութեամբ), Թիֆլիս, տպ. Արօր, 1893, 145 էջ։ Թարգմ.՝ Ա. Թարխանեանի։
Հոգսը (ռոման), Թիֆլիզ, տպ. Ն. Աղանեանի, 1913, 298 էջ։ Թարգմ.՝ Գևորգ Ալթունյան։
Հոգսը (վեպ), Ե., Հայպետհրատ, 1958, 237 էջ։ Թարգմ.՝ Գևորգ Ալթունյան։
Հոգսը (վեպ), Ե., Անտարես, 2014, 240 էջ։ Թարգմ.՝ Գևորգ Ալթունյան։


== Ծանոթագրություններ ==
Քարվաճառ (այլ կիրառումներ)

Քարվաճառ անունը կարող է վերաբերել՝


=== Աշխարհագրական տարածքներ ===
Քարվաճառ՝ քաղաք Արցախի Հանրապետության Շահումյանի շրջանում, շրջանի վարչական կենտրոնը,
Քարվաճառի շրջան (ադրբեջանական անունը՝ Քելբաջարի շրջան)՝ շրջան Խորհրդային Միության կազմում գտնվող Խորհրդային Ադրբեջանի կազմում,
Քարվաճառի շրջան (ադրբեջանական անունը՝ Քելբաջարի շրջան)՝ շրջան Ադրբեջանի Հանրապետությունում, որի տարածքը, ըստ Արցախի Հանրապետության վարչատարածքային բաժանման, համարվում է Արցախի Հանրապետության Շահումյանի շրջանի մաս,
Քարվաճառ կամ Քարվաճառի շրջան՝ Արցախի Հանրապետության Շահումյանի շրջանի հարավ-արևմտյան մասը,


=== Իրադարձություններ ===
Քարվաճառի ազատագրում՝ Արցախյան ազատամարտի (1991-1994թթ․) ընթացքում հայկական զինված ուժերի կողմից իրականացված ռազմագործողություն Արցախում,
Քարվաճառի հանձնում՝ Հայ-ադրբեջանական պատերազմի (2020թ․) ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածի հանձնումն Ադրբեջանին։
Ունգումա

Ունգումա (էստ․՝ Unguma), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սագիրովո

Սագիրովո (ռուս.՝ Сагирово, բաշկիրերեն՝ Сағыр), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 279 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեստստելինգվերֆ

Վեստստելինգվերֆ (հոլ.՝ Weststellingwerf ( արտասանություն)), համայնք Նիդերլանդների Ֆրիսլանդ մարզում։ Տարածքը 222,15 կմ² է, բնակչությունը՝ 25.445 (2011 թ.)։ Մեկ շնչի տարեկան միջին եկամուտը 12.000 եվրո է։
Գրեքոլ

Գրեքոլ, լեռ Թուրքիայի Բաթմանի մարզում, Հայկական Տավրոս լեռնահամակարգում, Սեմալ գյուղի մոտ։


== Ծանոթագրություններ ==
Ֆյոդորովկա (գյուղ, Թելմանովսկի շրջան)

Անվան այլ կիրառումների համար տե՛ս՝ ՖյոդորովկաՖյոդորովկա (ուկրաիներեն՝ Федорівка), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Ֆյոդորովկա գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախրա

Ախրա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Սեբաստիա քաղաքից հարավ։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կուբան (Մունժայի վտակ)

Անվան այլ կիրառումների համար տե՛ս՝ Կուբան (այլ կիրառումներ)Կուբան (ռուս.՝ Кубань), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 33 կմ հեռավորության վրա Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
155 մմ Մ1/Մ2/Մ59 թնդանոթ

155 Մ1/Մ2  միլիմետրանոց զենքը (ավելի ուշ Մ59), հայտնի է «Երկար Թոմ» («Long Tom») մականունով, Երկրորդ համաշխարհային և Կորեական պատերազմների ժամանակ ԱՄՆ զինված ուժերի կողմից օգտագործված դաշտային թնդանոթ։ «Երկար Թոմ»-ը զորքում փոխարինում էր այդ ժամանակվա ֆրանսիական 155 միլիմետրանոց 1917 թվականի Ֆիյյու թնդանոթի նմուշին։


== Ստեղծման պատմությունը և տեխնիկական յուրահատկությունները ==
Մտնելով Առաջին համաշխարհային պատերազմ՝ ԱՄՆ բանակը ծանր հրետանու պակաս զգաց։ Այդ խնդրի լուծման համար սպառազինություն ընդունվեցին որոշ արտասահմանյան խոշոր տրամաչափի հրետանային համակարգերի նմուշներ, այդ թվում նաև 155 միլիմետրանոց 1917 թվականի Ֆիյյու նմուշը։ Պատերազմից հետո ԱՄՆ-ում սկսվեցին արդեն ունեցած  զենքերի կատարելագործումը և սեփական ծանր հրետանու մշակումը, սակայն, 1920-ական և 1930-ական թվականներին ստեղծված շատ նախագծեր սառեցվել էին ոչ բավարար ֆինանսավորման պատճառով։ Վերջապես, 1938 թվականին սպառազինությում ընդունվեց 155 միլիմետրանոց Մ1 զենքը «Carriage M1» հրետասայլով։
Ֆիյյու թնդնանոթի փող հիշեցնող նոր զենքի փողը սարքավորված էր Օսբերիի՝ լիցքավորման մեխանիզմով։ Շարժական պատվանդան նոր հրետասայլը ուներ 4 ամիվ, որոնցից յուրաքանչյուրի վրա տեղադրվում էր 2 օդադող։ Անիվները կարող էին բարձրացվել զենքի վրա պատվանդանի վրա տեղադրման համար, ինչն էլ զենքին հաղորդում էր լրացուցիչ դիամկայունություն, և հետևաբար նար ճշտություն։


== Մարտական կիրառում ==
Առաջին անգամ «Երկար Թոմը» կիրառվեց 1942 թվականի դեկտեմբերի 24-ին Հյուսիս-աֆրիկական պատերազմի ժամանակ դաշտային հրետանու «А» մարտկոցի 36-րդ դիվիզիայի կազմում։ Հետագայում այս զենքով հարստավցեվին շուրջ 49 դիվիզիաներ՝ ներառյալ եվրոպական ռազմաբեմում 40 և Խաղաղօվկիանոսյան պատերազմ կռված 7 դիվիզիաները։
Իսկզբանե որպես զենքի քարշակ օգտագործվում էր Mack NO 6x6 7½ ton բեռնատարը, 1943 թվականին այն փոխարինվեց Մ4 քարշակով։
Գտնվելով ազգային-հեղափոխական բանակի սպառազինությունում, չնայած նրա՝ երկու անգամ շատ մեծ զանգավածին՝ ուներ առնվազն 4 կմ հեռավորություն և 50-ական թվականների վերջին պատրվեց Մ-46 թնդանոթին Թայվանական նեղուցում հրետանային մենամարտում։


== Վերափոխություն ==

		
		
Թողարկվեցին զենքի հետևյալ տարբերակները.

Մ1920 — նախատիպ։
Տ4 — Նախատիպ։
Մ1 (1938) — առաջին արդյունաբերական սերիա (20 զենք).
Մ1Ա1 (1941) —  փոփոխված կոնստրուկցիա։
Մ1Ա1Ե1 —  քրոմապատված փողանցքով նախատիպ։
Մ1Ա1Ե3 — հեղուկային սառեցմամբ նախատիպ։
Մ2 (1945) — փոփոխված կոնստրուկցիա։Քարշակի տարբերակներ.

Տ2 — Նախատիպ։
Մ1 (1938).
Մ1Ա1 — Տ2 քարշակի վերափոխություններ։Զենքը Մ13 քարշակի օգնությամբ տեղադրվեց Մ4 «Շերման» տանկի շասսիի վրա։ Ստացված ինքնագնացը իսկզբանե ուներ 155mm Gun Motor Carriage T83 անվանումը, սակայն հետագայում ստանդաարտավորվեց և վերանվանվեց 155 mm Gun Motor Carriage M40։ 155mm Gun Motor Carriage T79 զենքով սարքավորված  փորձարարական T23 տանկի շասսիի վրա հիմնավորված մեկ այլ ինքնագնաց հրետանային կայանք հերթական արտադրությունում չթողարկվեց։


== Ռազմամթերքներ ==
Հրաձգության համար օգտագործվում էին տարբեր լիցքավորիչներ։ Թնդանոթի մեջ դրվում էր հիմնական 9.23 կգ և լրացուցիչ 4.69 կգ կշռով լիցքը։ Ներքևում բերված տվյալները պատկանում են կրկնակի լիքցերով հարստվացված արկերին։


== Որտեղ կարելի է հանդիպել ==
 Ռուսաստան —  Սվերդլովյան տարածաշրջանի Վերխնայա Պիշմայում գտնվող Ռազմական տեխնիկայի թանգարան - 1944 թվականի ՄМ2 նմուշ։


== Ծանոթագրություններ ==
Թբիլիսիի հեռուստաաշտարակ

Թբիլիսիի հեռուստաաշտարակ (վրաց.՝ თბილისის ტელეანძა), օգտագործվում է բջջային կապի, հեռուստատեսության և ռադիոյի նպատակներով։ Գտնվում է Վրաստանի մայրաքաղաք Թբիլիսիում։


== Նկարագրություն ==
Աշտարակը կառուցվել է 1972 թվականին, փոխարինելով հին հեռուստաաշտարակին։ Պատկանում է 1955 թվականին ստեղծված Վրացական հեռուստակենտրոնին։ Առանձին կանգնած բնական բարձր շինություն է՝ տեղակայված Մթածմինդա բարձրության վրա։ Լեռան մակերևույթից բարձր է 274,5 մետր։ Ծովի մակերևույթից 719,2 մետր բարձրության վրա։ Այժմ այն գտնվում է վրացական «Մթածմինդա» այգում։


== Հրդեհ ==
1994 թվականի հոկտեմբեր ամսին, 100 մետր բարձրություն ունեցող շենքում հրդեհ է բռնկվում։ Այն ավարտեց միայն այն ժամանակ, երբ շինության բոլոր մալուխները այրվեցին, որոնցով ազդակը հաղորդում էր հաղորդող սարքավորումից անտենա։ Արդյունքում, աշտարակում հեռարդարձվող հաղորդումները դադարեցվեցին մեկ օրով, սակայն ամեն ինչ հաջող ավարտվեց, քանի որ հաղորդող սարքավորումները չէին վնասվել։


== Արտաքին հղումներ ==
Թբիլիսիի հեռուստաաշտարակում ևս հրդեհ է տեղի ունեցել Archived 2008-10-20 at the Wayback Machine.
Information and pictures from Radiomap.eu
Բոչեչկովսկի գյուղական խորհուրդ (Կոնոտոպսկի շրջան)

Բոչեչկովսկի գյուղական խորհուրդ  (ուկրաիներեն՝ Бочечківська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Բոչեչկովսկի գյուղական խորհրդում բնակվում էր 1679 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Զանգվի կամուրջը (նկար)

Զանգվի կամուրջը, կտավ, որը Մարտիրոս Սարյանը ստեղծել է 1930 թվականին։ Գտնվում է Հայաստանի ազգային պատկերասրահում։


== Պատմություն ==
Գեղանկարիչ Մարտիրոս Սարյանը  բնակություն է հաստատել Երևանում 1921 թվականին։ Այդ ժամանակաշրջանից սկսած նրա գործունեությունը սերտորեն կապվում է  Հայաստանի, մասնավորապես` Երևանի հետ։ Մայրաքաղաքն իր կառույցներով, գողտրիկ բակերով ու հին թաղամասերով դառնում է նկարչի ստեղծագործության առանցքային թեման։ Նա բազմիցս պատկերել է քաղաքի հուշարձաններն ու կոթողները, ժողովրդի առօրյան ու կենցաղը։ Հայաստանի ազգային պատկերասրահի  հավաքածուի «Զանգվի կամուրջը» կտավում Սարյանը պատկերել է Հրազդանգետի կիրճում 1679 թվականին կառուցված կամուրջը։ Այն հայտնի  է նաև Կարմիր կամուրջ անվանումով (կառուցված էր կարմիր տուֆից)։ Կամրջի երկարությունը 80 մետր էր, բարձրությունը՝ 11:  Կամուրջն ունեցել է կամարավոր բացվածքներ, որոնցից երկու կենտրոնականները մեծ էին, իսկ երկուսը` համեմատաբար փոքր։ Այժմ կիսավեր վիճակում է։


== Ծանոթագրություններ ==
Արկոս

Արկոս, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ակադեմիկոս Կարո Ղաֆադարյանի դիմանկարը (Արփենիկ Նալբանդյան)

«Ակադեմիկոս Կարո Ղաֆադարյանի դիմանկարը (Արփենիկ Նալբանդյան)», ՀԽՍՀ վաստակավոր նկարիչ Արփենիկ Նալբանդյանի 1962 թվականին ստեղծած կտավը։ Կտավը գտնվում է ընտանեկան հավաքածուում։


== Պատմություն ==
Կտավում պատկերված է ակադեմիկոս, հնագետ Կարո Ղաֆադարյանը՝ շրջապատված նրան հարազատ հնագիտական առարկաներով, փոքր ինչ թեքված դիրքով, արմունկով հենված առաջին պլանում գտնվող սեղանին, իսկ ետևում՝ իրերով լեցուն պահարանն է։
Նկատելի է նկարչուհու ջերմ վերաբերմունքը իր ստեղծագործության հերոսի նկատմամբ, որն արտահայտված է գեղանկարչական մակերեսի վրա խնամքով մշակված դետալներում և գունային հստակ լուծումներով ստեղծված հոգեբանական հուզիչ միջավայրում։


== Նկարագրություն ==
Արփենիկ Նալբանդյանը դիմանկարը պատկերել է կտավի վրա, յուղաներկով, դիմանկարի չափսերն են՝ 100 x 80 սմ։
Կտավի գեղարվեստական հորինվածքը եռապլան է, որի կենտրոնում գլխավոր հերոսն է։ Կտավում բավական ակնհայտ է հնագետի սերը դեպի հնագիտական իրերը՝ շեշտը դնելով երկու ձեռքով ամուր բռնած կոտրված կավե ափսեի վրա։ Ստեղծագործությունը կատարված է տաք ու սառը գույների նրբերանգային հակադիր խաղով և պինդ վրձնահարվածներով։


== Տես նաև ==
Էդուարդ Իսաբեկյան ցուցասրահ


== Ծանոթագրություններ ==


== Գրականություն ==
Արփենիկ Նալբանդյան (Նախ.` Արա Սարգսյան) - կատալոգ, Ե., 1967
Արամ Իսաբեկյան (Առաջաբան` Վ.Ղազարյան) – ալբոմ, Ե., «Տիգրան Մեծ», 2010, էջ 9
Արփենիկ Նալբանդյան 100 (Հեղինակ` Հ Բադալյան) – կատալոգ, Ե., 2016


== Արտաքին հղումներ ==
Էդուարդ Իսաբեկյանի պաշտոնական կայքը
Կոլոբյանո

Կոլոբյանո (իտալերեն՝ Collobiano), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 9 կմ² տարածք։ Բնակչությունը 2008 թվականի տվյալներով 113 մարդ է։ Հեռախոսային կոդը՝ +39 0163։ Փոստային ինդեքս 13023։ Խտությունը՝ 13 մարդ/կմ²։


== Ժողովրդագրություն ==
Բնակչության աճ.


== Տվյալներ ==
Հեռախոսային համար - 0161 275004


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(816) Ջուլիանա

(816) Ջուլիանա (անգլ.՝ Juliana), աստերոիդ աստերոիդների հիմնական գոտում։ Հայտնաբերվել է 1916 թվականի փետրվարի 8-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,000544 ա. մ., առավելագույնը մոտենում է 2,6699 ա. մ. հեռավորության վրա և հեռանում 3,3312 ա. մ.։ Արեգակի շուրջ մեկ ամբողջական պտույտ է կատարում 1898,45 երկրային օրվա ընթացքում, իր ուղեծրով շարժվելով միջինում 0,189629 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(816) Ջուլիանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորոլյովկա (գյուղ, Յարմոլինի շրջան)

Անվան այլ կիրառումների համար տե՛ս՝ ԿորոլյովկաԿորոլյովկա (ուկրաիներեն՝ Королівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Կորոլյովկա գյուղում բնակվում էր 206 մարդ։ Բնակավայրը զբաղեցնում է 0,201 կմ² տարածք։ Բնակչության խտությունը կազմում էր 1024,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արիան Ասկարիդ

Արիան Ասկարիդ (ֆր.՝ Ariane Ascaride, հոկտեմբերի 10, 1954(1954-10-10), Մարսել), ֆրանսիացի դերասանուհի, սցենարիստ, Ճանապարհորդություն դեպի Հայաստան ֆիլմի սցենարի համահեղինակ։
Դերասան Պիեռ և գրող Գիլ Ասկարիդների քույրն է։


== Կենսագրություն ==
Սովորել է Aix-en-Provence համալսարանում, որտեղ ծանոթացել է Ռոբեր Գետիկյանի հետ։ 1979 թվականին ավարտել է Փարիզի դրամատիկական արվեստի ազգային կոնսերվատորիան (National Conservatory of Dramatic Art of Paris)։
1998 թվականին «Մարիուս և Ժանետ» ֆիլմի համար ստացել է Սեզար մրցանակաբաշխության լավագույն դերասանուհի մրցանակը և երկու անգամ ևս ներկայացվել է լավագույն դերասանուհի անվանակարգում՝ «Մարի-Ժոն և նրա 2 սերերը» (Marie-Jo et ses 2 amours), երկրորդ պլանի լավագույն դերասանուհի Brodeuses («Ընդհանուր թեմաներ») ֆիլմերի համար։ Valladolid միջազգային կինոփառատոնում «Քաղաքը խաղաղ է» ֆիլմի համար արժանացել է «Լավագույն դերասանուհի» մրցանակին։
2006 թվականին Հռոմի կինոփառատոնում Ճանապարհորդություն դեպի Հայաստան ֆիլմի համար արժանացել է լավագույն դերասանուհի անվանակարգին։


== ՖԻլմեր ==
1977 ։ Solemn Communion
1980 ։ Dernier Été
1985 ։ Rouge Midi
1985 ։ Ki lo sa ?
1989 ։ Dieu vomit les tiède
1993 ։ L'argent fait le bonheur
1995 ։ À la vie, à la mort
1997 ։ Marius and Jeannette
1998 ։ À la place du cœur
1998 ։ Paddy
1999 ։ Drôle de Félix
1999 ։ Nadia and the Hippos
2000 ։ La ville est tranquille
2000 ։ À l'attaque
2001 ։ Marie-Jo and Her Two Lovers
2001 ։ Le Ventre de Juliette
2001 ։ Ma vraie vie à Rouen
2002 ։ Une place sur terre
2002 ։ Lulu
2002 ։ Imposture
2003 ։ Mon père est ingénieur
2003 ։ A Common Thread
2004 ։ Miss Montigny
2004 ։ Le Thé d'Ania
2004 ։ Code 68
2006 ։ Le Voyage en Arménie
2008 ։ Lady Jane
2009 ։ L'Armée du crime
2009 ։ Le Hérisson
2011 ։ The Art of Love
2011 ։ Les Neiges du Kilimandjaro
2011 ։ La Délicatesse
2013 ։ Marius
2013 ։ Fanny (film, 2013)|Fanny
2013 ։ Une autre vie
2014 ։ Ariane's Thread
2015 ։ Don't Tell Me the Boy Was Mad


== Ծանոթագրություններ ==


== Արտաքին հղումներ ==
Ariane Ascaride Internet Movie Database կայքում
Ֆոնոգրաֆիկ արդյունաբերության լեհական միություն

Ֆոնոգրաֆիկ արդյունաբերության լեհական միություն (լեհ.՝ Związek Producentów Audio-Video, ZPAV), կազմակերպություն, որը ներկայացնում է երաժշտության արդյունաբերության շահերը Լեհաստանյում, որը նաև հանդիսանում է Ֆոնոգրամմա արտադրողների միջազգային ֆեդերացիայի մասնաճյուղ Լեհաստանում: Հիմնադրվել է 1991 թվականին, և լիազորված է Լեհաստանի Մշակույթի և ազգային ժառանգության նախարարության կողմից զբաղվել իրավապաշտպան գործունեությամբ երաժշտության և տեսանյութերի արտադրության բնագավառում: ZPAV-ը հրապարակում է Լեհական երաժշտական չարթեր և շնորհում է երաժշտության վաճառքների արտոնագրեր:
Կազմակերպությունը նաև անց է կացնում Ֆրիդերիկ տարեկան մրցանակաբաշխությունը Լեհական երաժշտության կատարողների համար:
1998 թվականին ZPAV-ը համատեղ «Աուդիոտեսագրական աշխատանքների պաշտպանության հիմնադրամի» (լեհ.՝ Fundacja Ochrony Twórczości Audiowizualnej, FOTA) և «Business Software Alliance»-ի (BSA) հետ հիմնեցին «Հակա-պիրատական կոալիցիան»:
In 2000 թվականին ZPAV-ը թողարկեց առաջին պաշտոնական լեհական չարթը՝ OLiS-ը:


== Ծանոթագրություններ ==


== Արտաքին հղումներ ==
Կազմակերպության պաշտոնական կայքը (լեհ.)
Ադոլֆ Անդերսեն

Կառլ Էռնստ Ադոլֆ Անդերսեն (գերմ.՝ Karl Ernst Adolf Anderssen, հուլիսի 6, 1818(1818-07-06), Վրոցլավ, Սիլեզիա, Պրուսիայի թագավորություն - մարտի 13, 1879(1879-03-13), Վրոցլավ, Սիլեզիա, Պրուսիայի թագավորություն, Գերմանական կայսրություն),  գերմանացի շախմատի վարպետ, մաթեմատիկոս, մանկավարժ։ Նա հաղթել է 1851 և 1862 թվականների մեծ միջազգային մրցաշարերում, սակայն պարտություններ է կրել Պոլ Մորֆիից 1858 թվականին և Վիլհելմ Շտայնիցից ՝ 1866 թվականին։ Ըստ դրա նա համարվել  է աշխարհի առաջատար շախմատիստ 1851-1858 թվականներին և առաջատար ակտիվ խաղացող։ «Աշխարհի առաջատար շախմատիստ» ՝քանի որ 1862-1866 թվականներին «շախմատի աշխարհի չեմպիոն» կոչումը դեռ գոյություն չուներ։
Անդերսենը դարձավ Եվրոպայի ամենահաջողակ մրցաշարի խաղացողը՝ հաղթելով իր մասնակցած խաղերի կեսից ավելին, ներառյալ հայտնի Բադեն-Բադենի 1870 թվականի շախմատի մրցաշարը։ Այս հաջողությունների մեծ մասին նա հասավ 50–ից բարձր տարիքում։
Անդերսենն  հայտնի է իր փայլուն զոհաբերական և հարձակողական խաղային ոճով, մասնավորապես իր «Անմահ խաղ» (1851թ․) և «Մշտադալար խաղ» (1852թ․) կոչվող խաղերում։ Մեծ էր Անդերդենի դերը շախմատային խնդիրների զարգացման գործում․առաջ անցնելով ավանդական խաղային ոճերից՝ ​ հասավ  խաղային գործելաոճի նրբագեղության և բարդության։ Նա նաև շախմատի վարպետներից ամենասիրելիներից մեկն էր և դարձավ շախմատային «ավագ պետական ​​գործիչ», որին մյուսները դիմում էին խորհրդատվության կամ արբիտրաժի համար։


== Ծանոթագրություններ ==
Պեզի Կոդոն

Պեզի Կոդոն (ֆր.՝ Paisy-Cosdon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 318 մարդ, բնակչության խտությունը` 17.83 մարդ/կմ²։ Բնակավայրը զբաղեցնում է 17.84 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 95 կմ հարավ-արևմուտք, Տրուա քաղաքից` 28 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 201 աշխատունակ (15-64 տարեկան) բնակիչ, որոնցից ակտիվ էին 156-ը, իսկ ոչ ակտիվները` 45։ Ակտիվության ցուցանիշը կազմում է 77,6 %։ 156 աշխատունակ մարդկանցից աշխատել է 141 անձ (75 տղամարդ և 66 կին)։ Գործազուրկ են եղել 15 անձ (8 տղամարդ և 7 կին)։ 45 անաշխատունակներից 12-ը եղել են աշակերտներ կամ ուսանողներ, 18-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խուան Խոսե Մեդինա

Խուան Խոսե Մեդինա (իսպ.՝ Juan José Medina, II հազարամյակ - 19-րդ դար), պարագվայցի քաղաքական գործիչ։
1841 թվականի հունվարի 22-ից փետրվարի 9-ը ղեկավարել է Ժամանակավոր խունտան, որը գումարվել է երկրի Գերագույն ցմահ դիկտատոր Խոսե Գասպար Ռոդրիգես դե Ֆրանսիայի մահից հետո։
Զորրոյի դիմակը

Զորրոյի դիմակը (անգլ.՝ The Mask of Zorro), ռեժիսոր Մարտին Քեմփբելի ֆիլմերից, որի գլխավոր դերերը մարմնավորում են Անտոնիո Բանդերասը, Էնթոնի Հոփքինսը, Քեթրին Զետա-Ջոնսը, Ստյուարտ Ուիլսոնը, Ուիլյամ Մարկեսը, Թոնի Ամենդոլան, Վիկտոր Ռիվերսը, Լ. Կ. Ջոնսը, Պեդրո Արմենդարիս կրտ.-ն, Ժոակիմ դի Ալմեյդան։


== Սյուժե ==
Ծերացած հերոսը, որն իր ամբողջ կյանքը նվիրել է հանուն արդարության պայքարին և կորցրել է իր կնոջն ու աղջկան, իր ողջ գիտելիքները և սև դիմակը տալիս է երիտասարդ ճարահատյալ մի մարտիկի, որն այդ օրվանից պետք է պայքարի բոլոր չարագործների դեմ։


== Դերերում ==


== Երաժշտություն ==


==== Track listing ====


== Ծանոթագրություններ ==


== Արտաքին հղումներ ==
«Զորրոյի դիմակը»(ռուս.) ֆիլմը ԿինոՊոիսկ կայքում։
Երկու թուրքական նավերի հարձակումը «Մերկուրի» բրիգի վրա

«Երկու թուրքական նավերի հարձակումը «Մերկուրի» բրիգի վրա» (ռուս.՝ Бриг «Меркурий», атакованный двумя турецкими кораблями), հայ ծովանկարիչ Հովհաննես Այվազովսկու կտավներից։  Այն Այվազովսկին ստեղծվել է 1892 թվականին։ Նկարը վրձնել է կտավի վրա յուղաներկով։ Այս ստեղծագործության սյուժեում ընկած է այն պատումը, երբ երկու թուրքական գծանավեր՝  «Սելիմիեն»  և «Ռեալ բեյը» հարձակվում են ռուսական «Մերկուրի» բրիգի՝ երկկայմ առագաստանավի վրա։ Այսօր «Երկու թուրքական նավերի հարձակումը «Մերկուրի» բրիգի վրա» կտավը պահպանվում և ցուցադրվում է հեղինակի ծննդավայրում՝ Ղրիմի Թեոդոսիա քաղաքի Այվազովսկու պատկերասրահում։


== Բրիգի և թուրքական գծանավերի ծովամարտի պատմություն ==
«Երկու թուրքական նավերի հարձակումը «Մերկուրի» բրիգի վրա» կտավում Այվազովսկին պատկերել է ռուսական «Մերկուրի» բրիգի ծովամարտը թուրքական էսկադրայի գերազանցող ուժերի դեմ։ Դեպքերը տեղի են ունեցել այն ժամանահատվածում, երբ «Մերկուրին» պարեկություն էր անում Սև ծովում և Բոսֆորի նեղուցում:
Կտավում արտացոլված դեպքը կատարվել է 1829 թվականի մայիսի 14-ին, երբ «Մերկուրի» բրիգը կապիտան-լեյտենանտ, ռազմածովային հերոս Ալեքսանդր Իվանովիչ Կազարսկու ղեկավարությամբ, թույլ քամու պատճառով չկարողացավ հեռանալ թուրքական նավերի հետապնդումից։ Հետապնդող նավերը թուրքական էսկադրայի ամենամեծ ու արագընթաց գծանավերից էին։ Թուրքական առագաստանավերից մեկում գտնվում էր ռազմական նավատորմիղի կաբուդան փաշան՝ ծովակալը։ Արդյունքում ռուսական բրիգը ստիպված մենամարտի մեջ մտավ թուրքերի հետ։ Տախտակամածին կային ընդամենը 18 հրանոթներ, այն դեպքում, երբ թուրքական նավերում դրանց թիվը հասնում էր 200-ի։
Մարտի մեջ ներքաշվելու որոշումը ընդունվեց սպայական խորհրդի կողմից և հավանության արժանացավ բոլոր նավաստիների կողմից։ Դիմակայության ժամանակ, որը տևեց երկու ժամ, «Մերկուրիին» հաջողվեց կրակ բաց անելով «Ռեալ փաշայի» վրա՝ վնասազերծել դրա կայմերից մեկը։ Վերջինս ընկավ ու զրկեց նավին մանևրելու հնարավորությունից ու հետագա մարտից։ Մնալով մենակ «Սելիմե» գծանավի հետ, ռուսական բրիգը կարողացավ նույն կերպ վնասել նաև դրան։ Կայմը փլվեց և նավը ստիպված դուրս ելավ ծովամարտից։ «Մերկուրին», հընթացս երկժամյա կատաղի մարտի, շատ լուրջ վնասվածքներ ստացավ։ Արդյունքում անձնակազմից ընդամենը 4 մարդկային զոհեր տվեց։ Բրիգը հաջողությամբ վերադարձավ Սևաստոպոլ։


== Նկար ==
Հովհաննես Այվազովսկին այս թեմայով վրձնել է երկու կտավներ. 

«Երկու թուրքական նավերին հաղթելուց հետո «Մերկուրի» բրիգը հանդիպում է ռուսական էսկադրայի հետ» (1848)
«Երկու թուրքական նավերի հարձակումը «Մերկուրի» բրիգի վրա» (1892)


== Ծանոթագրություններ ==


== Արտաքին հղումներ ==
Айвазовский, Иван Константинович, Бриг «Меркурий», атакованный двумя турецкими кораблями - 1892 год Archived 2016-11-10 at the Wayback Machine.
Айвазовский, Иван Константинович, Бриг "Меркурий" после победы над двумя турецкими судами - 1848 год Archived 2016-10-27 at the Wayback Machine. Archived 2016-10-27 at the Wayback Machine.
Ayvazovski iki Türk gemisine saldırıyor.6 ağustos 2007 de güncellendi.
İvan Ayvazovski sanatı 7 ağustos 2007 de güncellendi. 
Brig Mercury.7 Ağustos 2007 güncellendi. Archived 2007-08-06 at the Wayback Machine.
(8682) Կրակլինգբո

(8682) Կրակլինգբո (անգլ.՝ Kraklingbo), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 2-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,155974 ա. մ., առավելագույնը մոտենում է 2,7009 ա. մ. հեռավորության վրա և հեռանում 3,6111 ա. մ.։ Արեգակի շուրջ մեկ ամբողջական պտույտ է կատարում 2047,85 երկրային օրվա ընթացքում, իր ուղեծրով շարժվելով միջինում 0,175794 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8682) Կրակլինգբո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուստ-Շոմուշկա

Ուստ-Շոմուշկա (ռուս.՝ Усть-Шомушка), գյուղ Ռուսաստանի Լենինգրադի մարզի Տիխվինսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փուսի Ռայըթ

«Փուսի Ռայըթ» (անգլ.՝ Pussy Riot, թարգ. «Պուցի ապստամբություն»), ռուսական ֆեմինիստական փանք ռոք խումբ, որը կազմակերպում է իր ներկայացումները չհաստատված ակցիաների ֆորմատով և դրա համար չնախատեսված վայրերում։ Նման վայրեր էին դարձել Մոսկվայի մետրոպոլիտենի կայարանները, տրոլեյբուսների տանիքները, ոստիկանության քննչական բաժինը, Կարմիր հրապարակը և Մոսկայի Սուրբ Քրիստոս Ամենափրկչի տաճարը։


== Արտաքին հղումներ ==
«Free Pussy Riot!» - խմբի ձեռբակալված մասնակիցների պաշտպանության բազմալեզու կայք
Հայ կաթողիկե միություն (Լիբանան)

Հայ կաթողիկե միություն (ՀԿՄ), բարեգործական, մշակութային, պատանեկան ու մարզական կազմակերպություն։ Հիմնվել է 1972 թվականին՝ փոխարինելով 1928 թվականին ստեղծված Հայ կաթողիկե երիաասարդաց միությանն ու 1968 թվականին հիմնված Հայ կաթողիկե ակումբին։
Հիմնադիրներ՝ Հովհաննես Ֆարաճյան և Անդրանիկ վարդապետ Կռանյան։ Մասնաճյուղեր ունի Բեյրութում, Զահլեում և Այնճարում, որոնց աշխատանքը համակարգում է Հայ կաթողիկե միության կենտրոնական վարչությունը։
Բիսմութին

Բիսմութին  բիսմութային փայլ, միներալ սուլֆիդներ խմբից։ Քիմիական՝ կազմը 
  
    
      
        B
        
          i
          
            2
          
        
        
          S
          
            3
          
        
      
    
    {\displaystyle Bi_{2}S_{3}}
   (81,3% 
  
    
      
        B
        i
      
    
    {\displaystyle Bi}
   և 18,7% 
  
    
      
        S
      
    
    {\displaystyle S}
  )։
Բյուրեղագիտական համակարգը ռոմբային է։ Հանդիպում է ձողաձև ձգված բյուրեղներով, թելավոր կամ հատիկավոր առաջացումներով։ Գույնը՝ սպիտակ–մոխրագույն երանգով։ Կարծրությունը՝ 2–2,5, խտությունը՝ 6780–6810 կգ/մ³։ Բիսմութինը տարածված է հիդրոթերմալ հանքավայրերում՝ ցինկի, կապարի, պղնձի և երկաթի սուլֆիդների հետ։ Հայտնի է Միջին Ասիայում, Անդրբայկալում։ Խոշոր հանքավայրեր կան Բոլիվիայում։ ՀՍՍՀ–ում հայտնաբերվել է պղնձամոլիբդենային, բազմամետաղային և ոսկու հանքավայրերում։ 
Բիսմութինը բիսմութի ստացման գլխավոր միներալն է։
Նորվեգիայում Ռումինիայի դեսպանություն

Նորվեգիայում Ռումինիայի դեսպանություն (նորվ.՝ Romanias ambassade i Norge, ռումիներեն՝ Ambasada România în Norvegia), Ռումինիայի Հանրապետության դիվանագիտական ներկայացուցչությունը Նորվեգիայում։
Նորվեգիայում Ռումինիայի դեսպանատունը գտնվում է մայրաքաղաք Բուխարեստի Օսկարի փողոցում։ Ներկայումս Նորվեգիայում Ռումինիայի արտակարգ և լիազոր դեսպանի պաշտոնը զբաղեցնում է Ադրիան Դավիդոուն։
Ե՛վ Նորվեգիան, և՛ Ռումինիան Շենգենի համաձայնության անդամ պետություններ են, հետևաբար՝ երկու երկրների քաղաքացիները կարող են միմյանց տարածք այցելել ազատ վիզային անցագրով։


== Ծանոթագրություններ ==